Ipl 2019, Srh Vs Csk: Sunrisers Hyderabad Beat Chennai Super Kings By 6 Wickets | Ipl 2019: धोनी की गैरमौजूदगी में हारी चेन्नई की टीम, हैदराबाद ने दर्ज की सीजन की चौथी जीत | Lokmat News Hindi
डेविड वॉर्नर की धमाकेदार शुरुआत के बाद जॉनी बेयरेस्टो की एक और शानदार पारी की बदौलत हैदराबाद ने आईपीएल 2019 के 33वें मैच में चेन्नई को 6 विकेट से हरा दिया।
By सुमित राय | Follow | Published: April 17, 2019 11:53 PM2019-04-17T23:53:33+5:30 | Updated: April 17, 2019 11:53 PM2019-04-17T23:53:55+5:30
हैदराबाद के राजीव गांधी इंटरनेशनल स्टेडियम में खेले गए इस मैच में चेन्नई सुपर किंग्स ने टॉस जीतकर पहले बल्लेबाजी करते हुए 20 ओवर में 5 विकेट गंवाकर सिर्फ 132 रन ही बना पाई थी। 133 रनों के लक्ष्य को सनराइजर्स हैदराबाद ने 16.5 ओवर में चार विकेट गंवाकर हासिल कर लिया।
सनराइजर्स हैदराबाद की ओर से जॉनी बेयरेस्टो ने सर्वाधिक नाबाद 61 रन बनाए, जिन्होंने अपनी 44 गेंदों की पारी में तीन चौके और तीन छक्के लगाए। वहीं डेविड वॉर्नर ने 25 गेंदों में 10 चौके की मदद से 50 रनों की पारी खेली। इसके अलावा कोई भी बल्लेबाज खास नहीं कर पाया। कप्तान केन विलियम्सन 3, विजय शंकर 7 और दीपक हुड्डा 13 रन बनाकर आउट हुए। चेन्नई की ओर से इमरान ताहिर ने दो विकेट अपने नाम किया, जबकि दीपक चाहर और कर्ण शर्मा को एक-एक सफलता मिली।
सनराइजर्स हैदराबाद के गेंदबाजों ने सधी हुई और अनुशासित गेंदबाजी करके चेन्नई सुपर किंग्स को पांच विकेट पर 132 रन पर रोक दिया। सुरेश रैना ने उन्होंने टास जीतकर बल्लेबाजी का फैसला किया जो गलत साबित हुआ। सनराइजर्स के गेंदबाजों ने 22 रन के भीतर पांच विकेट चटका दिए।
सलामी बल्लेबाज फाफ डु प्लेसिस ने 31 गेंद में सर्वाधिक 45 रन बनाए, जबकि शेन वॉटसन (31) के साथ 79 रन की साझेदारी भी की। विश्व कप टीम में नहीं चुने गए अंबाती रायुडू 21 गेंद में 25 रन बनाकर नाबाद रहे। लेग स्पिनर रशीद खान ने चार ओवर में 17 रन देकर दो विकेट लिए। भुवनेश्वर कुमार ने 21 रन दिए, लेकिन विकेट नहीं ले सके जबकि खलील अहमद ने 22 रन देकर एक विकेट लिया।
पहले ओवर में भुवनेश्वर ने एक ही रन दिया। वहीं खलील ने पहले ओवर में मात्र तीन रन दिए। डु प्लेसिस ने चौथे ओवर में खलील को चौका जड़कर दबाव हटाया। वॉटसन ने अपनी पारी में चार चौके जड़े, जबकि डु प्लेसिस ने दो छक्के लगाए। दस ओवर में चेन्नई का स्कोर 80 रन था।
10वें ओवर में बाएं हाथ के स्पिनर शाहबाज नदीम ने वॉटसन को बोल्ड कर दिया। वॉटसन के आउट होने के बाद कोई बल्लेबाज टिककर नहीं खेल सका। वॉटसन और डु प्लेसिस के आउट होने के बाद चेन्नई की टीम आखिरी 10 ओवर में सिर्फ 52 रन ही बना पाई।
Web Title: IPL 2019, SRH vs CSK: Sunrisers Hyderabad beat Chennai Super Kings by 6 Wickets
ipl 2019Indian Premier League (IPL)Sunrisers HyderabadChennai Super KingsSuresh RainaDavid Warnerआईपीएल 2019इंडियन प्रीमियर लीग (आईपीएल)सनराइज़र्स हैदराबादचेन्नई सुपर किंग्ससुरेश रैनाडेविड वॉर्नर